# **Grila de verificare în etapa de contractare**

|  |  |  |  |
| --- | --- | --- | --- |
| **Nr. crt.** | **Criteriu verificare** | **Da/Nu/Nu este cazul** | **Observații** |
| **A** | **Existența și conformitatea documentelor obligatorii solicitate pentru etapa de contractare** | | |
| 1. | Solicitantul de finanțare face dovada unui drept real principal asupra bunurilor imobile (teren și/sau clădiri) care fac obiectul cererii de finanţare |  | La depunerea cererii de finanțare, solicitantul va declara, odată cu întocmirea declarației unice, că deține sau urmează să dețină (până la semnarea contractului de finanțare) un drept real principal.  Solicitantul va face dovada unui drept real principal asupra bunurilor imobile (teren și/sau clădiri) care fac obiectul cererii de finanţare, în condițiile din Ghidul solicitantului.  Bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanţare, următoarele condiţii:  a) să fie libere de orice sarcini sau interdicţii incompatibile cu realizarea activităţilor proiectului;  b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;  c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;  d) să nu facă obiectul revendicărilor potrivit unor legi speciale în materie sau dreptului comun  e) să nu fie afectat de nicio sarcina tabulara, dezmembramant al dreptului de proprietate privata, ipoteca, masura asiguratorie sau procedura de executare silita, cu exceptia oricaror servituti de trecere, precum si a oricaror ipoteci constituite in favoarea institutiilor de credit dintr-un stat membru al Uniunii Europene, in vederea garantarii rambursarii unor credite bancare contractate de catre administratorul parcului, in vederea finantarii investitiilor infrastructurii parcului industrial.  Garanțiile reale asupra imobilelor (e.g. ipoteca) sunt incompatibile cu realizarea proiectelor de investiții în cadrul PTJ.  În situaţia în care, în etapa de contractare, beneficiarul nu demonstrează că este titularul dreptului real principal, cererea de finanţare este respinsă.  Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant/liderul de parteneriat sau pentru partener, după caz, pentru obiectivul de investiții vizat de cererea de finanțare, nu este necesară şi nu se solicită depunerea altor avize, acorduri, certificate, autorizații sau a altor documente care au stat la baza acestuia. În situația în care cererea de finanțare este selectată pentru contractare, *solicitantul are obligația să asigure valabilitatea autorizației de construire* şi corespondența cu obiectivul finanțat şi la semnarea contractului de finanţare, după caz.  În cazul în care, din cuprinsul autorizației de construire nu rezultă aceste elemente în clar și/sau imobilele pentru care sunt autorizate lucrările de construire, AMPTJ/OIPTJ își rezervă dreptul de a solicita documentele care demonstrează drepturile reale principale solicitate în conformitate cu prevederile ghidului solicitantului. |
|  |  |  |  |
| 2 | Declarațiile pe proprie răspundere actualizate |  | Se vor verifica declarațiile pe propria răspundere actualizate, dacă au suferit modificări față de momentul depunerii cererii de finanțare. |
| 3 | Hotărâre organe statutare privind aprobarea proiectului (cheltuieli eligibile, neeligibile, eventuale cheltuieli suplimentare, TVA (după caz), precum și cheltuielile necesare asigurării caracterului durabil al proiectului) |  | Se verifică Hotărârea organelor statutare privind aprobarea proiectului, cofinanțării proiectului, elaborată și semnată potrivit legislației în vigoare (hotărâri de CJ, CL, hotărâre AGA, dacă este cazul), statutul și certificatul constatator ONRC în cazul administratorului. |
| 4 | Planul de monitorizare a proiectului |  | Se va verifica Planul de monitorizare al proiectului elaborat conform modelului din Anexa 8 la Ghidul solicitantului. |
| 5 | Graficul cererilor de prefinanțare/plată/rambursare |  | Se verifică graficul, document obligatoriu solicitat în etapa de contractare, ce constituie anexă la contractul de finanțare și care conține calendarul estimat pentru transmiterea cererilor de prefinanțare/plată/rambursare. Documentul este elaborat în corelare cu valoarea nerambursabilă solicitată în cadrul proiectului.  Beneficiarul are obligația de a respecta graficul cererilor de prefinanțare/plată/rambursare, precum și de actualizare a acestuia în funcție de sumele decontate pentru un management financiar eficient în cadrul contractului de finanțare. |
| 6 | Certificate de atestare fiscală, referitoare la obligațiile de plată la bugetul local și bugetul de stat |  | Certificatul de atestare fiscală referitor la obligațiile de plată la bugetul local, emis de primăria/primăriile pe raza căreia/cărora îşi are sediul social și punctele de lucru va atesta că, la data emiterii, solicitantul nu are datorii scadente aferente ultimelor 12 luni neachitate în termenul legal sau neeșalonate la bugetul local.  Certificatul de atestare fiscală referitor la obligațiile de plată la bugetul de stat va atesta că, la data emiterii, solicitantul nu are datorii scadente aferente ultimelor 12 luni neachitate în termenul legal sau neeșalonate la bugetul de stat.  Certificatele de atestare fiscală referitoare la obligațiile de plată la bugetul local și bugetul de stat trebuie să fie în termenul de valabilitate la data transmiterii.  În cazul în care va fi disponibilă facilitatea privind interogarea bazelor de date electronice, AMPTJ/OIPTJ nu va solicita certificatele și va realiza verificările conform prevederilor Ghidului solicitantului, solicitantul la finanțare exprimându-și acordul cu privire la aceste aspecte prin transmiterea cererii de finanțare. |
| 7 | Certificatul de cazier fiscal al solicitantului |  | Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal, cu modificările și completările ulterioare. Certificatul trebuie să ateste că la data emiterii, solicitantul de finanțare nu are fapte înscrise în cazierul fiscal legate de cauze referitoare la obținerea şi utilizarea fondurilor europene şi/sau a fondurilor publice naționale.  În cazul în care va fi disponibilă facilitatea privind interogarea bazelor de date electronice, AM PTJ/OI PTJ nu va solicita certificatul și va realiza verificările conform prevederilor Ghidului solicitantului, solicitantul la finanțare exprimându-și acordul cu privire la aceste aspecte prin transmiterea cererii de finanțare |
| 8 | Certificat de cazier judiciar al reprezentantului legal al solicitantului |  | Se va verifica existența certificatului de cazier judiciar al reprezentantului legal al solicitantului, conform Legii nr. 290/2004 privind cazierul judiciar, republicată, cu modificările şi completările ulterioare.  În cazul în care va fi disponibilă facilitatea privind interogarea bazelor de date electronice, AM PTJ/OI PTJ nu va solicita certificatul și va realiza verificările conform prevederilor Ghidului solicitantului, solicitantul la finanțare exprimându-și acordul cu privire la aceste aspecte prin transmiterea cererii de finanțare |
| 9 | Declarație pe propria răspundere asumată de reprezentantul legal al solicitantului, cu privire la orice ajutor de minimis primit în ultimii 3 ani, în cazul căruia se aplică Regulamentul (UE) nr. 2831/2023, alte regulamente de minimis și/sau ajutor de stat primit în ultimii 5 ani în baza Regulamentului (UE) nr. 651 /2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare; |  | Se verifică existența declarației, emisă în acord cu prevederile Regulamentului (UE) nr. 2831/2023 și a Regulamentului (UE) nr. 651 /2014 al Comisiei din 17 iunie 2014 conform căreia informațiile conținute inclusiv din perspectiva regulii de cumul.  În etapa de contractare se va lua în considerare valoarea totală a ajutoarelor de minimis acordate în ultimii 3 ani, faptul că suma totală a ajutoarelor nu depășește plafonul de minimis și că se respectă toate condițiile prevăzute de Regulamentul (UE) nr. 2831/2023.  Intensitatea maximă acordată pentru ajutorul de stat nu trebuie să depășească 5 ani conjform prevederilor Regulamentului (UE) nr. 651 /2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare.  În cazul în care prin acordarea de noi ajutoare s-ar depăși plafonul de minimis, sau intensitatea mnaximă a ajutorului de stat acordat, respectivul ajutor nou nu beneficiază de dispozițiile Regulamentului de minimis/ajutor de stat.  Se va avea în vedere și ca solicitantul să nu fie subiectul unei decizii de recuperare a unui ajutor de stat/minimis ce nu a fost deja executată și creanța nu a fost integral recuperată, fiind solicitate dovezi în acest sens. |
| 10 | Actul de împuternicire pentru semnare contract |  | Se verifică existența documentului, care este obligatoriu doar în cazul împuternicirii pentru semnarea contractului de finanțare. |
| 11 | Documente care atestă existența unui drept real principal/un drept real de folosință asupra bunurilor imobile care fac obiectul cererii de finanțare |  | Se vor verifica documentele depuse, respectiv:  - extras de carte funciară cu privire la bunurile imobile (teren și clădire), emis cu cel mult 30 de zile înainte de depunerea cererii de finanțare din care să rezulte intabularea dreptului realși absența sarcinilor care sunt incompatibile cu realizarea activităților proiectului;  - documente care atestă dreptul solicitantului de a realiza proiectul, conform prevederilor legale în vigoare și conform situațiilor prevăzute la subcapitolul 5.1.1 – cerința 4) din prezentul ghid, coroborat, cu drepturile solicitate pentru obținerea autorizației de construire în conformitate cu prevederile Legii nr. 50/1991, republicată cu modificările și completările ulterioare.  În situația în care solicitantul de finanțare deține alt drept real decât cel de proprietate asupra bunurilor imobile, se vor transmite inclusiv documente care atestă acordul proprietarului cu privire la realizarea activităților pe parcursul perioadei de implementare și pentru perioada de durabilitate, precum și dreptul proprietarului imobilului de a încheia contractul.   * raportul de evaluare ANEVAR atât pentru imobilele care reprezintă contribuția în natură a solicitantului cât și pentru cele care vor fi achiziționate prin proiect |
| 12 | Alte documente (se vor preciza punctual, după caz) |  | În cazul în care anumite documente își pierd valabilitatea pe parcursul procesului de evaluare sau prezintă erori materiale, AMPTJ/OI PTJ va solicita retransmiterea acestora în etapa de contractare. |
| **B** | **Eligibilitatea solicitantului** | | |
| 1 | **Forma de constituire a solicitantului**  Solicitantul/Liderul de parteneriat/fiecare dintre parteneri se încadrează în categoria de solicitanți/parteneri eligibili pentru apelul de proiecte vizat conform prevederilor Ghidului Solicitantului și Programului Tranziție Justă  Partenerul de tip societate comercială a fost înființat conform prevederilor Legii nr. 31/1990, cu modificările și completările ulterioare și reglementat în acord cu prevederile OUG nr. 109/2011 privind guvernanța corporativă a întreprinderilor publice |  | Documente justificative vor fi prezentate doar de către partenerul de tip societate comercială.  Se vor verifica: act constitutiv, contract de societate, statut, în formă consolidată (care cuprinde toate modificările efectuate de la înfiinţarea solicitantului, până la depunerea cererii de finanţare). Informațiile din documentele statutare trebuie să corespundă cu informațiile ce reies din Certificatul constatator ONRC. |
| 2 | **Capacitatea de implementare**  Solicitantul se angajează și demonstrează că poate să suporte din surse proprii sau din surse atrase care nu fac obiectul niciunui alt ajutor, cofinanțarea prevăzută în prezentul ghid pentru cheltuielile eligibile, neeligibile, suplimentare (după caz) generate de proiect pe parcursul implementării și costurile implicate de asigurarea caracterului durabil al proiectului  Solicitantul de finanțare, nu are obligaţii de plată nete neachitate în termen, către bugetul de stat și respectiv bugetul local în ultimele 12 luni și nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale.  Solicitantul/Liderul de parteneriat demonstrează capacitate de management de proiect și capacitate administrativă pentru susținerea activităților proiectului. |  | Capacitatea financiară se verifică pe baza Hotărârii organelor statutare privind aprobarea proiectului.  Sustenabilitatea financiară a proiectului trebuie să reiasă inclusiv din Macheta anexă la Planul de afaceri – calculul fluxului de numerar net cumulat, care trebuie să fie pozitiv pe toata durata analizei investiției, analizat pentru fiecare an în parte.  La depunerea cererii de finanțare, solicitantul va completa Declarația unică, prin care își asumă capacitatea financiară.  Solicitantul (lider si parteneri, dupa caz) trebuie sa depuna hotărâre a consiliului județean / consiliului local cu privire la implementarea proiectului și aprobarea cheltuielilor cu privire la proiect, cofinanțare eligibilă, costuri neeligibile și alte costuri conexe procesului de implementare a proiectului.  Se va verifica pe baza certificatelor de atestare fiscală, certificatului de cazier fiscal.  În cazul în care solicitantul/liderul de parteneriat aduce o contribuție financiară, ca parte a cofinanțării proprii, pentru diferența până la totalul costurilor eligibile sub forma contribuției în natură, aceasta reprezintă terenuri și/sau clădiri, active corporale direct legate de proiectul de investiții, achiziționate anterior începerii proiectului cu scopul utilizării în cadrul acestuia, evaluate corect (expertiză ANEVAR) și care nu includ elemente de sprijin public, în conformitate cu prevederile art. 67 alin. (1) din Regulamentul (UE) 2021/1.060. Cofinanțarea este asigurată prin resurse financiare proprii sau atrase în condiții libere de ajutor de stat.  Capacitate operaţională, administrativă este dovedită prin capacitatea de a asigura atât resurse umane suficiente cât şi resurse materiale necesare implementării proiectului. Aceste informații vor fi detaliate corespunzător in secțiunile aferente din cererea de finanțare si Planul de afaceri.  Solicitantul va anexa la formularul cererii de finanţare: CV-urile membrilor echipei de proiect şi/sau fişele de post. În situaţia în care posturile aferente echipei de proiect nu sunt ocupate, informaţiile privind specificul acestora vor fi oferite doar de fişele de post, iar dacă posturile sunt ocupate, solicitantul va anexa atât fişele de post cât şi CV-urile persoanelor respective.  Atenţie! CV-urile vor fi completate conform modelului comun european de curriculum vitae.  În situaţia în care solicitantul va contracta servicii de management al proiectului, acesta va menţiona în formularul cererii de finanţare.  o cerinţele minime (experienţa similară, expertiza etc) pe care solicitantul le va cere prin caietul de sarcini de achiziţionare a serviciilor de management al proiectului,  o activităţile de management al proiectului ce vor face obiectul contractului de servicii de management al proiectului,  modul în care solicitantul şi persoanele angajate ale acestuia vor verifica/monitoriza activitatea contractorului care va furniza servicii de management al proiectului (CV, fişele de post corespunzătoare, rol în organizaţie, atribuţii etc). |
| 3 | **Solicitantul şi/sau reprezentantul său legal, după caz, nu se încadrează în niciuna din situaţiile de excludere în conformitate cu Declarația unică**  Criteriile de eligibilitate au în vedere operaționalizarea, printre altele, a condițiilor de eligibilitate din legislația națională și europeană aplicabilă privind:   * conflictul de interese, frauda, faptele de corupție, *ajutor de stat*, dreptului aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale, * întreprindere în dificultate conform art. 9 c) din Regulamentul UE 1056/2021, * inexistenta unui aviz motivat al Comisiei cu privire la o încălcare în temeiul art. 258 din TFUE conform art 72 (2) lit. I din Regulamentul (UE) nr. 1060/2021 * caracterul durabil al operațiunii conform art. 65 din Regulamentul (UE) nr. 1060/2021, cu modificările și completările ulterioare * neîncadrarea investiției in domeniile excluse de prevederile regulamentelor aplicabile (1060/2021, 1056/2021, cu modificările și completările ulterioare respectiv 2831/2023).   Pe lângă situațiile de excludere din cadrul Anexei 3 la prezentul ghid se regăsesc și situații de angajament pentru care declarația respectivă și transmiterea cererii de finanțare în MYSMIS reprezintă angajamentul ferm al solicitantul pe întregul proces de evaluare, selecție, contractare, implementare, durabilitate. Orice acțiune a solicitantului care poate fi interpretată în sensul unui act de administrare/dispoziție care ar putea contraveni celor angajate prin declarația unică poate conduce la respingerea proiectului de la finanțare/rezilierea contractului de finanțare, după caz. |  | Se verifică faptul că Solicitantul și/sau reprezentantul său legal, după caz, nu se află în niciuna din situațiile de excludere de mai jos:   * 1. Se află în stare de faliment/ insolvenţă sau face obiectul unei proceduri de lichidare sau de administrare judiciară, a încheiat acorduri cu creditorii (în procedurile anterior menţionate), şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;   2. Face obiectul unei proceduri legale pentru declararea sa într-una din situațiile de la punctul a;   3. Este subiectul unei decizii de recuperare a unui ajutor de stat ce nu a fost deja executată și creanța nu a fost integral recuperată, anexându-se dovezi în acest sens;   4. a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare   5. Să fie în dificultate, în conformitate cu cu art. 9, lit. c) din Regulamentul (UE) nr. 1056/2021 al Parlamentului European și al Consiliului de instituire a Fondului din 24 iunie 2021 pentru o tranziție justă și cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;   6. A fost găsit vinovat, printr-o hotărâre judecătorească definitivă, pentru comiterea unei fraude/ infracțiuni referitoare la obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.   7. Face obiectul unui ordin de recuperare în urma unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, sau, în cazul în care liderul de parteneriat/partenerul a făcut obiectul unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, aceasta a fost deja executată și ajutorul integral recuperat, inclusiv dobânda de recuperare aferentă.   De asemenea, solicitantul și/sau reprezentantul legal al solicitantului nu trebuie să se încadreze în niciuna din următoarele situații:   1. este subiectul unui conflict de interese, definit în conformitate cu prevederile naționale/comunitare în vigoare sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului; 2. se află în situația de a induce grav în eroare autoritatea de management și/sau prepușii acesteia sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională; 3. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională; 4. a suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata.   Solicitantul și/sau reprezentantul legal său legal/ Liderul de parteneriat/fiecare dintre parteneri, după caz, a mai beneficiat și/sau beneficiază de sprijin financiar din fonduri publice, inclusiv fonduri UE pentru aceleași activități (costuri eligibile) sau nu derulează proiecte finanțate în prezent, parțial sau în totalitate, din alte surse publice, pentru aceleași activități/costuri și va notifica AM PTJ pe toată perioada evaluării, selecției, contractării și implementării contractului de finanțare, în perioada de raportare și verificare finală a proiectului, cât și în perioada de durabilitate, cu privire la orice modificări care intervin în situația sa, anume obținerea unor finanțări din alte fonduri europene sau de la bugetul de stat pentru investiții similare obiectivului de investiție solicitat prin prezentul apel. |
| 4 | Dacă solicitantul/liderul de parteneriat/ fiecare dintre parteneri, în sensul Regulamentului (UE) nr. 651/2014 al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările şi completările ulterioare și în sensul Regulamentului (UE) nr. 2381/2023 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, au beneficiat de ajutoare de minimis în ultimii 3 ani, cu încadrarea în plafonul de minimis și respectarea regulii de cumul, acestea sunt detaliate corespunzător în secțiuneaasistență acordată anterior din cererea de finanțare. |  | Se va verifica încadrarea în prevederile Regulamentelor (UE) nr. 651/2014, 2831/2023, inclusiv din perspectiva respectării intensității ajutorului de stat, plafondului de minimis și regulii de cumul. Se va verifica în corelare și cu datele din Declarația pe propria răspundere asumată de reprezentantul legal al solicitantului, cu privire la orice ajutor de stat/ minimis primit în ultimii 5 ani/ 3 ani. |
| 5 | Demonstrarea drepturilor asupra imobilului/imobilelor, asociat(e) proiectului, necesare pentru obținerea autorizației de construire pentru construcții definitive/provizorii, după caz, în conformitate cu prevederile Legii nr. 50/1991, republicată, privind autorizarea executării lucrărilor de construcție, cu modificările și completările ulterioare, în condițiile prevăzute de Ghidul solicitantului și prevederile legale aplicabile.  Acest criteriu nu se aplică pentru imobilele care urmează să fie achiziționate prin proiect. |  | Documentele de proprietate, respectiv documentele care dovedesc drepturile asupra bunurilor imobile identificate ca loc de implementare a proiectului sunt depuse de către solicitant, în condițiile prevăzute la secțiunea 5.1, subsecțiunea 5.1.1, cerința 3 și la subcapitolul 7.6 Anexele și documente obligatorii la momentul contractării din Ghidul solicitantului.  Se verifică îndeplinirea cerinței de eligibilitate în corelare cu criteriile A1din prezenta grilă.  Solicitantul declara, odată cu întocmirea declarației unice, că deține un drept real principal asupra imobilului, obiect al proiectului, identificat ca loc de implementare a proiectului.  *Bunurile imobile care fac obiectul cererii de finanţare trebuie să îndeplinească, în mod cumulativ*, *nu mai târziu de semnarea contractului de finanţare*, următoarele condiții:   1. să fie libere de orice sarcini sau interdicții incompatibile cu realizarea activităţilor proiectului; 2. să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat; 3. să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti; 4. să nu facă obiectul revendicărilor potrivit unor legi speciale în materie sau dreptului comun. |
|  |  |  |  |
|  |  |  |  |
| **C** | **Eligibilitatea proiectului** | | |
| 1 | Încadrarea proiectului în obiectivul programului, a priorității și acțiunii pentru care se lansează apelurile de proiecte prevăzute de ghidul solicitantului |  | Criteriul va fi verificat pe baza cererii de finanțare și a documentației tehnico-economice.  Proiectele vor contribui la diversificarea economică durabilă în județele vizate de PTJ, prin susținerea proiectelor ce creează și mențin locuri de muncă, valorificând potențialul economic al județelor în conformitate cu Planurile Teritoriale pentru o Tranziție Justă.  Proiectul trebuie să contribuie la realizarea unei tranziții juste prin crearea și menținerea de locuri de muncă sustenabile din punct de vedere al mediului, în special pentru persoanele afectate de procesul de tranziție la neutralitatea climatică la nivelul teritoriului, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap. Persoanele vizate pot fi direct afectate de procesul de tranziție prin pierderea locului de muncă sau pot fi indirect afectate de tranziție din cauza competențelor neadecvate sau insuficient adecvate cererii.  Grupul țintă al proiectului se încadrează în categoriile eligibile vizate de PTJ și în special a categoriilor prioritizate, conform Ghidului solicitantului.  Proiectele trebuie să fie proiecte durabile care integrează principiul de a nu prejudicia semnificativ mediul (DNSH) și care contribuie la tranziția la o economie cu emisii reduse de carbon și la atingerea țintelor de mediu prin utilizarea în activitățile propuse, acolo unde este posibil, a energiei regenerabile și/sau a resurselor ce provin din activități de reciclare, reparare și reutilizare, precum și a celor mai bune tehnologii disponibile din perspectiva protecției mediului și a eficienței energetice. |
| 2 | Locul de implementare  Zona vizată prin apelurile de proiecte reprezintă teritoriul administrativ al județului corespunzător priorității. Prin excepție, pentru apelul de proiecte pentru județul Hunedoara, zona geografică vizată exclude teritoriul aferent unităților administrativ teritoriale ce fac parte din ITI Valea Jiului, pentru acestea există un apel dedicat.  În cazul apelului de proiecte pentru ITI Valea Jiului, locația de implementare a proiectului este exclusiv cea asociată microregiunii Valea Jiului, în conformitate cu prevederile HG nr. 901/2022 privind aprobarea Strategiei de dezvoltare economică, socială și de mediu a Văii Jiului, pentru perioada 2022-2030, respectiv Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare. |  | Locul de implementare trebuie identificat în cadrul cererii de finanțare, descris în cadrul planului de afaceri și trebuie să fie adecvat proiectului(aspect verificat și la contractare).  Până la data primei plăți din ajutorul de stat/minimis, dar nu mai târziu de finalizarea implementării proiectului, solicitantul trebuie să aibă locul de implementare a proiectului înregistrat ca sediu în zona vizată de apel.  În situația unei cereri de finanțare care presupune înființarea unui sediu ca urmare a realizării proiectului, solicitantul se va angaja (prin Declarația unică) ca, până la prima plată a ajutorului, dar nu mai târziu de finalizarea implementării proiectului, să înregistreze locul de implementare ca sediu principal/secundar în zona vizată de apel. În acest ultim caz, sunt eligibile doar proiectele care nu presupun doar achiziție de echipamente sau dotări, respectiv proiectele pentru care se realizează elemente de infrastructură pentru care este necesară obținerea autorizației de construire conform prevederilor legale în vigoare.  Până la prima plată a ajutorului, dar nu mai târziu de finalizarea implementării proiectului, solicitantul trebuie să înregistreze fiscal locul de implementare al proiectului și a echipamentelor în zona vizată de apel, în conformitate cu prevederile legale aplicabile. |
| 3 | Proiectul nu include activități care au făcut parte dintr-o operațiune care este relocată în conformitate cu art. 66 sau care ar constitui un transfer al unei activități productive în conformitate cu articolul 65, alineatul (1), litera (a) din Regulamentul UE nr. 1060/2021, cu modificările și completările ulterioare. |  | Prevederile art. 65-66, coroborat cu art. 72, alin (2), lit. h) din Regulamentul nr. 1060/2021, cu modificările și completările ulterioare. |
| 4 | Proiectul nu include activități care au făcut sau ar fi trebuit să facă obiectul unei proceduri de recuperare în urma transferului unei activități de producție în afara zonei vizate de apel și nu include activități/investiții asupra unor obiective de investiție aflate în perioada de durabilitate/ de garanție a altor finanțări europene și/sau de la bugetul de stat. |  | Evitarea dublei finanțări și aplicarea regulilor de cumul pentru aceleași costuri eligibile, precum și aplicarea principiilor bune gestiuni financiare, recuperare. Se verifică inclusiv pe baza Declarației unice. |
| 5 | Proiectul a parcurs etapele de evaluare a impactului din punct de vedere al protecției mediului, fiind emisă Decizia autorității competente pentru protecția mediului cu privire la desfășurarea procedurii de evaluare de mediu, în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Ordinului nr. 269/2020 sau Clasarea notificării, |  | Decizia autorității competente pentru protecția mediului cu privire la desfășurarea procedurii de evaluare de mediu, în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Ordinului nr. 269/2020 sau Clasarea notificării |
| 6 | Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia |  | Se va verifica de către AMPTJ sau OIPTJ, după caz, în baza avizelor motivate transmise de către MAE ca urmare a protocolului existent între MIPE și MAE. Se verifică inclusiv pe baza Declarației unice. |
| 7 | Proiectul respectă reglementările naționale şi comunitare privind eligibilitatea cheltuielilor, promovarea egalității de șanse, de gen şi politica nediscriminatorie; accesibilitate și eficiență energetică, dezvoltarea durabilă, DNSH, drepturile fundamentale și Carta drepturilor fundamentale a Uniunii Europene, accesibilitatea pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, tehnologia informației; achizițiile publice, acolo unde este cazul; informare şi publicitate; ajutorul de stat și de minimis precum şi orice alte prevederi legale aplicabile fondurilor europene structurale și de investiții, după caz |  | Se va verifica corespondența cu secțiunea din cererea de finanțare. |
| 8 | Proiectul prevede asigurarea imunizării la schimbările climatice a investițiilor care includ construcții ce au o durată de viață preconizată de cel puțin cinci ani în conformitate cu metodologia descrisă in Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 (2021/C 373/01); |  | În conformitate cu prevederile Metodologiei privind imunizarea la schimbările climatice – Anexa 16 la Ghidul solicitantului |
| 9 | Proiectul nu a mai beneficiat de finanțare publică în ultimii 5 ani înainte de data depunerii cererii de finanţare, pentru același tip de cheltuieli eligibile asociate acelorași intervenții realizate asupra aceleiași infrastructuri/ aceluiaşi segment de infrastructură şi nu beneficiază de fonduri publice din alte surse de finanțare. |  | Se va verifica corespondența cu secțiunea corespunzătoare din cererea de finanțare referitoare la finanțările anterioare și complementare |
| 10 | *Pentru apelul de proiecte dedicat ITI Valea Jiului* (Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare) - proiectul propus contribuie la Strategia de dezvoltare economică, socială și de mediu a Văii Jiului, pentru perioada 2022-2030, aprobată prin HG nr. 901/2022, cu îndeplinirea celorlalte condiții de eligibilitate, conformitate și de evaluare |  | Se verifică avizul de conformitate emis de ADTI Valea Jiului, prin intermediul căruia se certifică contribuția proiectului la îndeplinirea obiectivele Strategiei de dezvoltare economică, socială și de mediu a Văii Jiului pentru perioada 2022-2030. |
| 11 | Valoarea finanţării nerambursabile solicitate (ajutor de stat + ajutor de minimis) pentru un proiect este de minimum 1.000.000 euro şi maximum valoarea alocata fiecărei priorități, echivalent în lei la cursul de schimb InforEuro valabil la data începerii depunerii proiectelor. |  | Valoarea efectivă a ajutorului de stat/de minimis acordat se va recalcula la data acordarii acestuia folosind cursul valutar InforEuro valabil la data semnării contractului de finanțare.  Proiectul trebuie să cuprindă, în mod obligatoriu, o investiţie iniţială în active corporale, finanţabilă prin ajutor de stat regional, în condiţiile prevăzute de schema de ajutor de stat si de minimis și de Ghidul solicitantului aferent apelului de proiecte în cadrul căruia se solicită finanţare.  Valoarea finanțării nerambursabile solicitate la data depunerii cererii de finanțare nu poate fi modificată în sensul creșterii acesteia în cazul în care intervin modificări pe parcursul procesului de contractare.  Concordanța cu prevederile prevederile Regulamentului (UE) 651/2014 privind aplicarea articolelor 107 și 108 din Tratatul privind funcționarea Uniunii Europene si Regulamentului (UE) nr. 2381/2023 în privința valorii totale a ajutoarelor de minimis și a modalității de acordare, cu prevederile Regulamentului (UE) nr. 1060/2021 în privința caracterului durabil, cu prevederile OUG nr. 23/2023, cu modificările și completările ulterioare și ale Ordinului 2041/25.05.2023 în privința contractului de finanțare. |
| 12 | Proiectul are elaborată documentația tehnică la nivelul DALI/SF (Documentația de avizare a lucrărilor de intervenție/Studiu de fezabilitate) în conformitate cu prevederile HG nr. 907/2016, cu modificările și completările ulterioare. |  | Activitățile propuse prin proiect, investițiile, trebuie să facă dovada viabilității proiectului de investiții și a eficienței economice, pe baza studiului de fezabilitate/documentației de avizare a lucrărilor de intervenții și a planului de afaceri, dovedind atragerea de investiții noi cu impact pozitiv în economia locală și/sau regională |
| **D** | **Eligibilitatea activităților** | | |
| 1 | Activitățile din cadrul proiectului se încadrează în categoriile de activități prevăzute la capitolul 5.2.2 din Ghidul solicitantului – Activități eligibile  Proiectul cuprinde, în mod obligatoriu, o investiţie iniţială în active corporale, finanţabilă prin ajutor de stat regional, în condiţiile prevăzute de schema de ajutor de stat si de minimis și de Ghidul solicitantului aferent apelului de proiecte în cadrul căruia se solicită finanţare. |  | Se va verifica corespondența activităților din cererea de finanțare cu cele din ghidul solicitantului. Aceste activități trebuie să fie de tipul celor prevăzute în ghid.  Eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități, pentru care trebuie îndeplinite condițiile privind rambursarea și plata acestora, inclusiv respectarea pragurilor prevăzute de prezentul ghid și a legislației în domeniul achizițiilor.  Investiția ce face obiectul cererii de finanțare nu a fost demarată înainte de depunerea cererii de finanțare.  Investiția ce face obiectul cererii de finanțare nu constă în simpla înlocuire a unor active.  Investiția trebuie menținută pe o perioadă de cel puțin 5 ani, de la plata finală în cadrul proiectului sau in termenul prevăzut de ajutorul de stat, oricare intervine ultimul, în zona vizată de apel. |
| 1.1 | Activitatea de bază va include activități aferente activelor corporale și necorporale și reprezinta minimum 85% din bugetul eligibil al proiectului așa cum sunt menționate la subcapitolul 5.2.2. |  | Se va verifica prin corespondență cu cheltuielile aferente activităților eligibile conform bugetului proiectului. |
| 1.2 | Activitățile din cadrul proiectului nu se realizează într-unul dintre domeniile excluse de aria de aplicare a:  - Regulamentului (UE) nr. 1060/2021, cu modificările și completările ulterioare;  - Regulamentului (UE) nr. 1056/2021, cu modificările și completările ulterioare;  - Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare  - Regulamentului (UE) nr. 2831/2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare;  - Regulamentului (UE) nr. 1407/2013, cu modificările și completările ulterioare;  - Analiza DNSH de la nivelul PTJ 2021-2027 sau nu se în cadrează în activitățile cuprinse în Anexa I Directiva 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE.  Încadrarea uneia dintre activități în unul dintre domeniile excluse și/sau care implică investiții în instalațiile industriale existente, inclusiv cele vizate de sistemul Uniunii de comercializare a certificatelor de emisii menționate in Anexa I la directiva Directiva 2003/87/CE va conduce la respingerea cererii de finanțare. |  | Proiectul nu include următoarele tipuri de activități neeligibile   * lucrările de construcții demarate și alte activități derulate anterior depunerii cererii de finanțare, cu excepția celor de consultanță pentru pregătirea documentației de proiect și proiectare, inclusiv Planul de afaceri. * activități încheiate în mod fizic sau implementate integral și în privința cărora toate plățile conexe au fost efectuate de către beneficiari, iar contribuția publică corespunzătoare a fost plătită beneficiarilor. * activitățile prevăzute în Anexa nr. 1 a Hotărârii nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare.   - activitățile care favorizează domeniile excluse de prevederile Regulamentului (UE) nr. 1060/2021, a Regulamentului (UE) nr.1056/2021 și a regulamentelor aplicabile în materia ajutorului de stat, conform art. 1 coroborat cu art. 13 din Regulamentul (UE) nr. 651/2014 al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările şi completările ulterioareși, și a ajutorului de minimis, Regulamentul (UE) 2023/2831, cu modificările și completările ulterioare precum și a Analiza DNSH de la nivelul PTJ 2021-2027, Anexa I din Directiva 2003/87/CE.  - proiectul are ca activitate producția sau comerțul cu armament, muniție și material de război, în conformitate cu prevederile art.346 din Tratatul privind funcționarea Uniunii Europene.  - proiectul are ca activitate producția de energie regenerabilă din biomasă și/sau alte domenii excluse in conformitate cu prevederile ghidului aplicabil. |
| 1.4 | Intensitatea ajutorului de stat/minimis aplicabil finanțării acordate nu depășește limita maximă admisă |  | Se va verifica respectarea intensității ajutorului de stat/minimis aplicabil finanţării acordate în cadrul apelurilor de proiecte, conform prevederilor schemei de ajutor de stat și secțiunii 3.4 din Ghidul solicitantului. |
| 1.5 | Perioada de implementare a proiectului se realizează în maxim 24 de luni de la data semnării contractului de finanțare dar nu depășește data de 31 decembrie 2029 |  | Perioada de implementare se calculează de la data semnării contractului de finanțare, la care se adaugă, dacă este cazul, şi perioada de desfăşurare a activităţilor proiectului înainte de semnarea contractului, conform regulilor de eligibilitate a cheltuielilor.  Perioada de implementare a proiectului poate fi prelungită în limita maximă de 36 de luni, în condițiile stricte ale prevederilor contractului de finanțare, la solicitarea beneficiarului, doar cu acordul Autorității de Management pentru Programul Tranziție Justă, în baza unui memoriu justificativ, cu motivarea temeinică a cauzelor care au determinat prelungirea.  Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului, ulterior datei de 1 ianuarie 2021 și până la 31 decembrie 2029. Perioada de implementare a activităților proiectului nu trebuie să depășească 31 decembrie 2029. |
| **E** | **Eligibilitatea cheltuielilor** | | |
| 1 | Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului, între 1 ianuarie 2021 și 31 decembrie 2029.  Având în vedere complementaritatea cu alte programe de finanțare, se va avea în vedere evitarea dublei finanțări. |  | Verificarea eligibilității cheltuielilor in procesul de evaluare, selecție și contractare se realizează prin relație cu corespondența cheltuielilor bugetate prin raportare la activitățile proiectului, la încadrarea acestora în categoriile de cheltuieli, la prevederile schemei de măsuri de ajutor de stat/minimis.  Categoriile și subcategoriile de cheltuieli eligibile se încadrează în plafoanele de cheltuieli eligibile potrivit Ghidului solicitantului aplicabil, în conformitate cu prevederile capitolului 5.3 Eligibilitatea cheltuielilor.  Bugetul pentru proiectul propus respectă indicațiile privind încadrarea în categoriile de cheltuieli, fără dublarea la finanțare a categoriilor similare de cheltuieli, conform ghidului solicitantului și a anexelor la acestea. |